en es ms id en id en id ms id es en id id ms id id ms id en en ms id id id id id id id ms id id id la ms id id id ms ms id ms en en en id id id id en en en id id ms ms id id id ms id en en fi id ms id ms id ms id id ms ms ms id ms id id id id ms ms id id id ms ms id id it en id id ms id ms id id id ms id ms id id id id ms ms id id id tl sv ms sv ms id ms ms id tr id id id sv pt en en en de hu pt en en ms ms it fi hbs_lat ms jv ms it en en is ms ms ms en it en nl fr pl it vi it en en it it en en it sl it it id en en en pt it la en en es cs ms hbs_lat hu ms ms fr jv id tl ms it hbs_lat en en en jv nb id pl nb nb jv fr es nb ms ms ms ms id en en en id hu ms ms ms id en it pt it it id id ms it id hu ceb en it it tr es pt id id ms id ms id id ms ms hu it en es id en hbs_lat pt en id nb en en id hu it id hu ms en en en en it it en pl en it en hbs_lat en en su id it sk id en es it ms en en jv it hu pt it it nb et en id sv en uz cs da da da de oc cs nl da fr sv sv es cs en id ms en fi id da da cs oc cs nl cs cs sv sv cs cs da da da cs fr cs fy da cs sv cs cs sv de oc cs nl cs cs sv sv cs cs da fr cs fr ms es id
November 2011 | Blog Wanita
Blog Untuk Penyelesaian Masalah Wanita
Doktor, saya seorang ibu, ingin bertanya suatu perkara yang sungguh merunsingkan saya. Saya ternampak kemaluan anak perempuan saya yang baru berusia sembilan bulan. Sebelum ini lubang atau pun ‘selaput dara’ anak saya kecil tetapi baru-baru ini, saya nampak sudah semakin besar.
Macam-macam perkara buruk bermain di fikiran saya. Adakah ia disebabkan anak saya telah dicabul oleh orang lain?
Atau apakah ia sesuatu yang normal dalam tumbesaran seorang anak perempuan? Saya bimbang suami mencabul anak saya atau mungkinkah selaput dara anak saya terkoyak dengan sendirinya? Apakah kesan buruk yang boleh terjadi terhadap anak kecil saya itu? Saya berharap doktor dapat memberikan maklum balas secepat mungkin sebelum saya berbuat sesuatu.
Puan Delima, terima kasih di atas soalan yang diutarakan pada minggu ini. Sebagai seorang ibu yang prihatin, saya dapat memahami dan bersimpati dengan kerisauan puan. Untuk pengetahuan Puan, selaput dara atau yang sering dikenal dengan sebutan ‘hymen’ adalah suatu lipatan selaput lendir yang menutupi pintu kemaluan (introitus vagina). Pada kebiasaannya berbentuk bulat sebagaimana bentuk liang faraj, tetapi ada juga yang seperti bulan sabit (bentuk semilunar), bahkan ada yang mempunyai septum (pemisah). Lubang selaput dara yang masih utuh (tidak terkoyak) umumnya hanya dilalui oleh jari kelengkeng. Pada bayi, kondisi selaput dara cenderung besar dan tebal. Tetapi semakin bayi itu membesar, jaringan selaput dara akan menipis, lebar dan terbuka.
Namun begitu, terdapat juga segelintir wanita dilahirkan tanpa selaput dara. Tisu ini pula terdapat dalam berbagai-bagai bentuk. Ada yang nipis, ada juga yang tebal dan menutupi keseluruhan lubang faraj hingga menyukarkan pengeluaran darah haid. Dalam situasi ini ada kalanya bantuan pakar perubatan diperlukan bagi membuat pembukaan (incision) untuk mengalirkan darah haid. Lazimnya ia hanya terkoyak semasa kemasukan zakar yang tegang semasa persetubuhan. Bagaimanapun, strukturnya boleh tercedera akibat senaman ataupun aktiviti lasak. Oleh yang demikian, wujud atau tidak selaput dara bukan ukuran tepat bagi menentukan kegadisan seseorang wanita.
Ia boleh terkoyak sama ada secara sengaja atau tidak sengaja, apatah lagi jika telah melakukan hubungan jenis sebelum pernikahan. Suatu hal yang patut diketahui ialah bahawa selaput dara boleh juga terkoyak walaupun tanpa melakukan persetubuhan.
Terdapat pelbagai bentuk selaput dara. Ada yang seperti kelopak bunga, ada yang seperti cincin, ada yang berlubang dua, ada yang berlubang banyak dan malah ada wanita yang memang tidak ada selaput dara sejak dilahirkan. Sekiranya selaput dara telah terkoyak, iaitu kerana jimak atau tercedera akibat terjatuh dan sebagainya, selaput dara itu masih ada tetapi tidak lagi utuh atau mungkin ia bertaut kembali. Namun begitu jika seorang wanita telah melahirkan anak maka selaput daranya akan hilang.
Mengambil pemikiran positif dan bersangka baik terutama terhadap pasangan hidup dan ahli keluarga adalah jalan terbaik dalam membesarkan anak-anak. Mungkin ia sebahagian daripada perubahan normal setelah bayi perempuan anda membesar. Bagaimanapun, langkah berhati-hati perlu diambil dan usul periksa sebelum mengambil tindakan. Implikasi tindakan seseorang mungkin akan menghambat kehidupan pada masa depan. Saya sarankan puan membawa anak puan berjumpa doktor untuk pemeriksaan lanjut bagi mendapatkan pengesahan.
Dicatat oleh NRK di 11:36 PG Tiada ulasan:
Wanita dan kecantikan, bagaikan irama dan lagu yang tidak boleh dipisahkan. Apa sahaja yang ada kaitan dengan dunia kecantikan mampu menarik minat kaum wanita.
Justeru, tidak hairanlah mengapa pengasas produk Nano-V dan pengarah Enigma Tech, Nur Furyna Azmeer begitu teliti dalam menentukan kualiti dan keberkesanan sesuatu produknya.
Minatnya dalam dunia kecantikan bermula dengan pembukaan spa di Ipoh, Perak dan mengeluarkan minyak wangi tanpa alkohol Pure Mediterranean Perfumes sejak tiga tahun lalu.
Katanya, keistimewaan Nano-V berbanding produk lain, adalah perubahan ketara pada wajahnya sendiri.
"Jika ditanya kenapa saya memilih emas dan stem sel epal, saya melihat kedua-dua bahan ini menjadi trend pasaran kecantikan," ujarnya lagi.
Mengulas pemilihan bahan emas dalam siri rawatan eksklusif dan awet muda Nano-V, Furyna memberitahu, emas sering dikaitkan dengan kaum wanita kerana dapat meningkatkan keanjalan kulit selain merangsang sel lapisan kulit baru agar wajah kelihatan cerah dan awet muda.
Rangkaian produk Nano-V emas terdiri daripada pembersih, penyegar, krim pelindung matahari, serum, skrub dan topeng wajah.
Set ini mendapat sentuhan kemewahan emas 24 karat rumusan yang menggunakan nano teknologi iaitu 1000 kali tekstur lebih halus serta penyerapan yang lebih sempurna.
Ia sesuai bagi mereka yang berumur 25 tahun ke atas dan disesuaikan mengikut jenis kulit biasa, pigmentasi atau berjerawat.
Bagi wanita atau remaja yang mahu mencuba produk Nano-V, Furyna menggalakkan mereka menggunakan pek percubaan stem sel epal yang terdiri pembersih (Beauty Bar), penyegar, krim asas wajah SPF 35 dan krim rawatan malam.
Kandungan produk dihasilkan menerusi teknologi nano bertindak melindungi kulit mengaktifkan pengaliran mikro, mencegah pembiakan bakteria jerawat dan anti penuaan.
Nano-V juga mengorak langkah dengan memperkenalkan serum yang diisi dalam botol kaca kedap udara dengan kepekatan aktif bagi menjamin kualiti ramuan di dalamnya dan memberi kesan sepuluh kali ganda lebih cepat.
Cara penggunaan yang mudah dan berkesan memberikan lebih pilihan kepada pengguna.
Pihak pengurusan Enigma Tech mengalu-alukan orang ramai untuk menjadi pengedar produk Nano-V dan wangiannya.
Tawaran istimewa modal permulaan rendah, promosi belian RM200 ke atas percuma hadiah misteri, insentif dan mereka yang berminat boleh menghubungi 017-5055528 (Nana) /016-9169937/ 013-5088888 atau layari www.nanovbeauty.com dan www.pureperfumes2u.net.com.
Dicatat oleh NRK di 10:32 PG Tiada ulasan:
Rabu, 9 November 2011
Bimbang Cyst Ganggu Bayi
Isteri saya disahkan hamil 10 minggu dan ketika imbasan, doktor di klinik swasta menyatakan ada cyst berukuran 11 sentimeter x 8 sentimeter. Ini adalah kehamilan pertama isteri saya.
Dia tidak menghidapi senggugut yang teruk, pedih atau sakit di perut sebelum ini. Keadaannya normal dan hanya mengalami alahan biasa seperti muntah.
Persoalannya, mengapa cyst sebesar ini tidak menunjukkan simptom atau tanda awal seperti sakit atau sebagainya? Adakah cyst ovari ini akan mengganggu dan menjejaskan kandungan serta tumbesaran bayi yang dikandung?
Apakah langkah dan jenis rawatan yang diperlukan untuk menyembuhkan penyakit cyst ini? Pandangan dan nasihat doktor amat diperlukan.
Sebenarnya ramai wanita yang tidak menyedari kehadiran ketumbuhan pada ovari (misalnya cyst) ataupun pada rahim (misalnya fibroid), malah kebanyakannya hanya disedari atau dikesan oleh suami mereka.
Jika isteri anda bertubuh kecil, dia mungkin menganggapnya sebagai kembung perut atau dirinya gemuk. Pada usia kehamilan 10 minggu, tiada perubahan saiz perut iaitu sama seperti wanita yang tidak hamil kerana saiz rahim masih kecil dan tersorok di dalam rangka pelvis.
Kesakitan lazimnya dialami jika ovari yang mengandungi cyst terbabit terpintal pada tangkainya sehingga menyekat aliran darah ke seluruh ovari berkenaan. Keadaan ini dinamakan ‘torsion’ atau ovari ‘twisted’ dan ia memerlukan pembedahan segera bagi memulihkan aliran darah.
Dengan saiz sebesar 11 sentimeter, cyst boleh mengganggu kehamilan yang semakin membesar. Ruang abdomen yang terhad de–ngan saiz kandungan boleh mengundang risiko kontraksi pramatang, kelahiran pramatang dan seumpama–nya.
Malah, pembedahan lewat lebih menyukarkan disebabkan ruang yang terhad ini. Bawalah isteri anda berjumpa pakar perbidanan untuk pengesahan. Jika benar ia cyst ovari, doktor lazimnya akan menunggu sehingga kandungan memasuki trimester kedua sebelum melakukan pembedahan untuk membuangnya.
Jika berlaku komplikasi contohnya terpintal atau jangkitan kuman atau pecah mengakibatkan pendarahan, pembedahan akan dilakukan segera.
Buat sementara ini, doktor akan memantau saiz cyst serta melakukan ujian darah petanda tumor serta ujian berkait dengan kehamilan. Berdasarkan ciri-ciri pada imbasan ultrabunyi, jenis cyst dapat diagak sama ada cyst fisioligi, cyst penyakit contohnya endometriosis, teratoma dan seumpamanya. Ada juga kemungkinan sewaktu pemantauan ini, cyst terbabit mengecil dan hilang dengan sendirinya.
Dicatat oleh NRK di 12:49 PTG Tiada ulasan:
Label: cyst ovari, Dr Adilah Ahmat
Sabtu, 5 November 2011
Kerap Hamil Jejas Tulang
Memiliki zuriat yang ramai selalunya mampu memberikan kebahagiaan dalam kehidupan berkeluarga.
Namun, kehamilan yang kerap dan dalam jarak masa yang singkat turut mengundang risiko kepada ibu mengandung.
Seorang pakar perubatan rehabilitasi dari Fakulti Kedoktoran, Universiti Indonesia, Dr. Siti Annissa Nuhonni berkata, bayi di dalam kandungan memerlukan kalsium yang banyak untuk proses pembesarannya.
Kalsium tersebut disumbangkan oleh ibu dan kuantitinya perlu dikongsi bersama. Ia secara tidak langsung menunjukkan bahawa ibu hamil memerlukan kuantiti kalsium yang tinggi berbanding biasa.
Selain itu, setelah proses melahirkan anak, kuantiti kalsium yang banyak masih diperlukan untuk disalurkan kepada bayi melalui susu ibu.
“Ini secara tidak langsung menyebabkan seorang ibu memerlukan jumlah kalsium yang lebih berbanding keadaan biasa,” jelasnya.
Tambah Annissa, jarak kehamilan dan kelahiran yang dekat akan turut menyebabkan ketidakseimbangan kandungan hormon estrogen di dalam tubuh.
Ketidakseimbangan hormon penting wanita tersebut secara tidak langsung akan mengganggu penyerapan kalsium ke dalam tulang.
“Estrogen penting untuk penyerapan kalsium. Jadi, apabila ia terganggu, struktur tulang juga akan terganggu akibat kekurangan kalsium,” ujar Annissa.
Lebih memburukkan keadaan apabila darah kehabisan kandungan kalsium dan ia mula menyerapnya daripada tulang dan gigi pula.
Ini kerana sebanyak 80 peratus kandungan kalsium dalam badan terdapat pada bahagian itu.
Setelah banyak kalsium diserap keluar, ia akan mengganggu struktur tulang dan gigi. Ia akan mengurangkan kepadatan struktur itu yang akhirnya mengundang penyakit berkaitan tulang.
Dalam pada itu, Pakar Perunding Pemulihan Perubatan WQ Park, Dr. Tunku Nor Taayah Tunku Zubir menjelaskan bahawa kekurangan kalsium di dalam badan boleh menyebabkan masalah kerapuhan tulang.
“Kalsium adalah elemen terpenting dalam pembentukan tulang. Justeru ia diperlukan dalam kuantiti yang mencukupi untuk mengekalkan kekuatan tulang.
“Apabila kurang kalsium, ia akan menyebabkan masalah osteoporosis yang sering menyerang wanita terutamanya yang sudah menopaus,” katanya kepada Jurnal.
Ibu hamil digalakkan minum banyak susu dan mengambil sumber kalsium lain seperti keju, yogurt dan sayur berdaun hijau sebagai cara untuk mengoptimumkan jumlah kalsium dalam badan.
Sebagai langkah untuk membantu mengekalkan kesihatan tulang dalam kalangan wanita, Pakar Perunding Seksual dan Kesihatan Reproduktif, Dr. Mohd. Ismail Tambi menasihatkan mereka yang berisiko agar menjarakkan tempoh kehamilan.
Sambil merujuk kepada kepentingan amalan berpantang selepas bersalin, Ismail menjelaskan bahawa wanita perlu menjaga kesihatan reproduktif sepanjang tempoh mengandung sehingga melepasi waktu bersalin.
“Amalan berpantang adalah penting kerana ia merangkumi tempoh seseorang wanita yang baru bersalin untuk pulih dari segi mental dan fizikal.
“Jarak masa yang lama sebelum kembali mengandung dapat digunakan oleh ibu untuk mengembalikan kalsium dalam badan dan menghilangkan trauma kelahiran,” katanya.
Seseorang ibu bukan sahaja memerlukan tempoh pantang sebelum kembali mengandung bahkan masa yang lebih lama sebagai langkah menjaga kesihatannya.
Sambil menyebut saranan Islam supaya wanita menjarakkan kehamilan selama dua tahun, Ismail menasihati pasangan agar merancang kehamilan dengan pelbagai kaedah.
“Terdapat banyak cara untuk mengelakkan kehamilan berlaku. Ini termasuk mengambil hormon dan pil selain menggunakan kondom atau IUCD iaitu alat pencegahan kehamilan dalam rahim,” katanya.
Dicatat oleh NRK di 10:57 PG Tiada ulasan:
Label: Dr Siti Annisa Nuhonni, Hamil
Selasa, 1 November 2011
Proses melahirkan anak serta penuaan semula jadi sememangnya akan memberi kesan kepada otot dan ligamen sekitar vagina atau faraj wanita.
Pengalaman yang begitu istimewa itu walaupun sentiasa dinanti-nantikan oleh pasangan suami isteri tetapi ia sedikit sebanyak memberi kesan kurang baik kepada mereka yang sentiasa mementingkan hubungan intim.
Vagina yang semakin lemah dan longgar dengan kekenduran otot serta ligamen di sekeliling lantai pelvik sememangnya boleh memberi kesan kepada kepuasan ketika menjalin hubungan seksual. Keadaan ini dipanggil vagina relaxation dan menyebabkan wanita tidak lagi mendapat kepuasan seks seperti dulu.
Antara simptom lain yang turut dialami akibat masalah ini ialah stress urinary incontinence (SUI) iaitu keadaan di mana seseorang itu tidak dapat mengawal pengeluaran air kencing, hilang fungsi kawalan dan penurunan keinginan seksual.
Lazimnya, wanita pada usia muda memiliki struktur tubuh yang ketat dan kemas.
Namun, perubahan akan berlaku selepas melahirkan anak kerana otot dan ligamen sekitar vagina atau faraj akan mengendur.
Situasi ini yang menghantui segelintir wanita kerana takut tidak mendapatkan kepuasan seks terutamanya ketika usia semakin meningkat dan bakal menempuh alam menopaus.
Mungkin disebabkan itu, ramai wanita yang ingin berusaha mengembalikan ' dara ' dengan pelbagai kaedah rawatan tradisional atau moden.
Rawatan Vulvo & Vafinal Laser Reshaping (V2LR) misalnya dikatakan mampu memulih keadaan otot serta kekuatan faraj wanita.
Pakar Sakit Puan dan Kecantikan Klini Dr. Alice, Dr. Alice Prethima berkata, teknologi V2LR boleh membantu wanita yang mengalami masalah kekenduran otot vagina terutama selepas bersalin atau akibat peningkatan usia.
“Rawatan ini boleh meningkatkan tahap kesihatan seksual di kalangan wanita. Ia dapat mengatasi dilema wanita dalam mendapatkan kepuasan seks,” katanya.
Dr. Alice memberitahu, pembedahan ini menggunakan laser dan tidak mengakibatkan pendarahan. Ia mengambil masa satu hingga dua jam.
Katanya, umumnya, pesakit yang bekerja boleh kembali ke pejabat pada hari sama melakukan rawatan bergantung kepada keadaan pesakit.
Secara tidak langsung ia mampu mengurangkan diameter luar dalam vagina, sekali gus meningkatkan rangsangan vagina.
Bagi mereka yang ingin mengetahui tentang rawatan V2LR boleh melayari www.aliceantiaging.com atau menghubungi 1 300 88 3234.
Dicatat oleh NRK di 11:10 PG Tiada ulasan:
Catatan Terbaru Catatan Lama Laman utama
Tip Elak  Tersedak Susu
7 tahun yang lalu
8 tahun yang lalu
Doktor Pakar di Malaysia
Menyusukan Bayi Bantu Kuruskan Badan
9 tahun yang lalu
Persatuan Penduduk Komuniti Suria Putrajaya
Alat Cegah Hamil (1)
bentuk muka bujur sirih (1)
cara buang bulu (2)
Datuk Dr Mashitah (1)
Dr Abdul Salam (6)
Dr Adilah Ahmat (154)
Dr Cyril Natarajan (1)
Dr Fatima Najla (2)
Dr Ismail Tambi (1)
dr mohd rushdan md noor (1)
Dr Mohd Shahir (1)
dr nor ashikin mokhtar (datuk) (2)
Dr Premitha Damodaran (1)
Dr Siti Annisa Nuhonni (1)
Dr Suhaimi Isa (4)
Dr Zulkifli Idrus (Prof) (1)
Eklampsia / Sawan Hamil (4)
Isteri Tidak Puas (3)
Kanser Faraj dan Vulva (1)
Kanser Pangkal Rahim (2)
minyak kelapa dara (3)
Pakar Sakit Puan (53)
petua dan khasiat (3)
Petua Untuk Seks (1)
Rahsia Awet Muda (1)
Rawatan Selepas Bersalin (1)
Sedut Lemak / Liposuction (1)
seks usia muda (1)
Sindrom Ovari Plcystic (1)
Apa Itu Selaput Dara?
Bimbang Cyst Ganggu Bayi
Kerap Hamil Jejas Tulang
Tema Tetingkap Gambar. Dikuasakan oleh Blogger.